medieval-data/medieval-latin-ner-HOME-Alcar huggingface dataset:
| Depositione habita inter ecclesia Vallislucentis et Iacobum militem . . . nemore Eschegiarum | . . . litteris inspecturis , in Domino salutem . Noverit universitas vestra quod Iacobus de Eschegeiis , cum esset excomunicatus pro magnis quas fratribus de Valle Lucente super nemore quodam apud eschegias inferebat sepius iniuriis , vendebat enim totum et vastabat , qui quartam partem tantum in eo habebat , tandem venientes ante nos et volens absolvi , noveritis abbate et fratribus mit . . . compositione . Erit itaque nemus . . . usque ad quinque annos in foresta , ita quod in terris monachi in eo nichil capiendi et Iacobus nechil . . . sit . . . eos vel ad . . . faciendas su . . . m . . . contingerit do . . . istius Iacobi combustione . . . de nemore . Preterea , econtra monstraverunt in op . . . iiii . . . . cilli . . . um percipiendum . . . a hominum . . . die combusta mer . . . bunnei sibi superven . . . inter . . . crast . . . de nem . . . ava . . . monachis , nec Iacobo infra predictum terminum licebit cum vero quinque anni completi fuerint . Si de pari assensu monacorum et Iacobi , provenerit nemus illud , sub predicto tenore in foresta manebit . Aut si partiri voluerint , ipsi medietatem suam , Iacobus quartum suum , percipiet . Et si Iacobus forte particionem impediret , excommunicationi cui prius suppositus erat subiaceret . Pactionem istam iuraverunt Iacobi et fratres sue bona fide tenendam . Dedit inde plegios Berengarium de Villa Mauri . Affuerunt autem huius rei testes : Odo , decanus Senonensis ; Haicius , cellerarius ; Magister Girardus ; Bartolomeus Dapifer ; Sevinus de Toriniaco ; et alii plures . Actum anno incarnationis Domini Mo Co LXXVIo .
| Bartolomeus vendit duas partes terre de marneria de Grom terciam dat in elemosinam | Omnibus presentes litteras inspecturis , Magister Michael officialis Senonensis , salutem in Domino . Noverint universi quod , in presentia nostra constitutus , Bartholomeus de Burgo Sancti Petri Vivi , clericus , recognovit se dedisse in perpetuam elemosinam fratribus vallislucentis terciam partem terre sue de marneria site apud gron in censiva Salonis clerici de Malleio Vicecomitis , et vendidisse alias duas partes eiusdem terre prefatis fratribus pro decem libris Parisiensibus suis quittis , promittens fide prestita in manu nostra se fratribus antedictis super prenotata terra debitam garantiam portaturum et se in ea nichil de cetero reclamaturum . Quod autem audivimus et recognitum fuit coram nobis , ad petitionem partium sine preiudicio alterius , sub sigillo Senonensis curie testificamur . Actum anno Domini , Mo CCo Vicesimo Quarto , mense Marcio .
| . . . omnium hominibus de Regniaco . . . Tronchoi de Marne Crose . | Garnerus , Dei gratia Trecensis episcopus , omnibus ad quos littere iste pervenerint , in Domino salutem . Noverint universitas vestre quod cum inter monachos Valllis Lucentis et homines de Raigniaco super possessione nemoris de Tronchoi , sive de Marne Corse , questio verteretur , in qua nos et bone memorie Iterus , abbas Sancti Lupi Trecensis , auctoritate Domini Meliori , tituli Sanctorum Iohannis et Pauli presbiteri cardinalis , tituli apostolice sedis legati , eramus iudices constituti , cum a nobis utrique parti dies assignata fuisset de compositione facienda , nec idem coniudex noster diei quam prediximus interesset , de assensu parcium , que per nos solum pacem reformari voluerunt in hunc modum inter ipsos compositio intercessit : quod monachi partem dicti nemoris que est de latere granchie eorum , Cereli nomine , incipiens a planis de Coloors , per factum et inde per marnerias usque in vallem Loerez libere et quiete absque contradictione qualibet in perpetuam possidebunt , nec in ea dicti homines aliquid poterunt capere vel in posterum reclamare . In residuo vero parte eiusdem nemoris , dicti monachi tanquam in proprio pro sua sument eis necessare voluntante , preter hoc : quod eis in dicta parte ista terram ad excolendum rumpere non licebit ; in qua etiam dicti homines de Raigniaco suum usuarium habebunt . Si tamen ibi ferrum effoderint aut carbones succenderint , singulis sex septimanis sepedictis monachis quatuordecim denarios exsolvere tenebuntur . Si autem dicti homines aliquid rumpere aut excolere voluerint , exinde monachis decimam persolvent et terragium annuatim . Hoc itaque , sicut pro bono pacis fuit ordinatum , Iocelinus , vicecomes ; et uxor illius ; et Petrus , miles Thoquns ; et Godinus ; et Galiena , mater eius ; ad quos Regniaci spectat dominium , omnimodis approbarunt . In cuius rei testimonium , presentem cartam scribi et sigillo nostro fecimus confirmari . Actum anno Domini Millesimo Centesimo Nonagesimo Quinto .
| Fratres Templi conceditur eisentias solitas | Guido , Dei gratia Senonensis archiepiscopus , omnibus ad quos presentes littere pervenerint in Domino Salutem . Noverit universitas vestra quod frater Radulphus procurator fratrum Milicie Templi in Francia et fratres domus Templi de Coleoirs , in presentia nostra constituti dilectissimis filiis nostris fratribus Vallislucentis habendum concesserunt id quod in terra sua prius habere consueverant tam in pascuis quam in aliis eisentiis . In cuius rei memoriam , presentem cartam notari fecimus et sigilli nostri testimonio roborari . Actum anno incarnati Verbi Mo Co XCo Tercio .
| Recognovit Vitalis presbiter de reni quod ei data fuerat decima ad vitam | , Dei gratia Trecensis episcopus , omnibus presentes litteras inspecturis in Domino salutem . Noverint universi quod Vitalis , quondam presbiter Regniaci , anime sue saluti providere cupiens , nobis recognovit quod Norpaldus , bone memorie quondam abbas Vallis Lucentis . . . eidem ter . . . decimationis de Cereliaco ad ecclesiam Vallis Lucentis pertinebat in . . . et pacifice possidendam . . . quia vero . . . ab eius . . . ce . . . in testimonium . . . unius . . . .
| Petrus de Valeriis recognovit . . . aliquando neg . . . rat g . . . rat | Guido , Dei gratia Senonensis archiepiscopus , omnibus ad quos littere iste pervenerint , in Domino salutem . Notum fieri volumus , tam presentibus quam futuris , quod querela vertebatur inter monachos Vallis Lucentis et Pontiniaci et Petrum , filium Petrum de Valeriis super quibusdam possessionibus que sunt in confinio de Seant et de Cereliaco et de Valle Lucenti , quas idem monachi dono ipsius Petri et antecessorum suorum possidebant , cui predictus Petrus contradicere nitebatur . Sed nunc , gracia Dei subveniente , memor veritatis et iusticie in presentia nostra , iura ecclesiarum recognoscens , predictas possessiones cum omnibus appendiciis suis in pace reliquit , et cartam cui contradicebat , penitus veram approbavit . Pro quo , fratres Vallis lucentis predictum Petrum de garantia quam ab eo exigebant de nemore de Lanci , quitaverunt . Ut autem hoc ratum maneat et firmum , presentem cartam notari fecimus et sigilli nostri munimine roborari Actum est hoc anno incarnati verbi , M . C . Nonagesimo .
| . . . . Quitavit Gontrannus decimam de Regniaco | Garnerius , Dei gratia Trecensis episcopus ecclesia humilis , et Guiterus , abbas Sancti Lupi Trecensis , omnibus ad quos littere iste pervenerint in Domino salutem . Noverit universitas vestra quod discordia que vertebatur inter fratres Vallis Lucentis et Gontranum , presbiterum , super tribus modiis decime de Regniaco , quos idem Gontrannus diu possederat et predicti fratres iuris sui asserebant esse , tali modo pacifacata est : prefatus Gontrannus predictam decimam ex tota resignavit et in bona pace fratribus eam in perpetuum quittavit . Prenominati vero fratres , pro bono pacis , sepedicto Gontranno novem libras dederunt tali condicione : quod iustam garantiam portabit eis de decima . Quod si facere non posset , prescriptas novem libras eis sine contradictione restitueret . De hac autem conventionem firmiter observanda , videlicet de garantia portanda , et de restituenda pecunia , Milonem de Sancto Albani adversum fratres constituit responsorem . Nos autem , ab utraque parte super hoc requisiti , in huius rei memoriam , presentem litteram scribi et sigillorum nostrorum munimine fecimus confirmari . Actum anno incarnati Verbi Mo Co Nonagesimo Quinto .
| De de ferragio faciende in nemore Eschegiarum | Guido , Dei gratia Senonensis archiepiscopus , omnibus ad quos littere iste pervenerint in omino salutem . Notum fieri volumus quod cum monachi de Vallelucenti medietatem dicantur habere per omnia in nemore de Eschegiis , Iacobus , miles de Eschegiis , prohibuit eis ne ligna in nemore illo caperent ad decoquendum ferrum vel lateres qui venderentur . Et cum causa inde verteretur coram nobis , res ad id devenit quod prefatus Iacobus prohibitionem quam fecerat emendavit Ulrico , abbati , et concessit ei et fratribus suis , tam ad ferrum et lateres quam ad alia , plenarium per omnia usuarium sicut habere consueverant . In cuius rei memoriam , presentem cartam fecimus annotari et sigilli nostri impressione muniri .
| Cognoverunt homines de Seant quod non habent usum in Cereli | Guido , Dei gratia Senonensis archiepiscopus , omnibus ad quos littere iste pervenerint in Domino salutem . Notum fieri volumus . . . recordit . . . causam nobis commisisset debito fine decidendam que vertebatur inter monachos Vallis Lucentis et homines de Seant , super usuario quod idem homines clamabant in nemoribus predictorum que adiacent finibus grangie de Cereli et de Logiis , pro quo etiam molestias et dampna plurima prefatis monachis intulerant . Tandem a deo processum est in negotio illo quod monachi probationes suas coram nobis deposuerunt , per quas constitit quod predicti homines nullum habent in prescriptis nemoribus usuarium et ipsi ididem recognoverunt , confitentes culpam suam quod super hoc monachos iniuste sepius vexaverunt , quam in nemoribus sepedictis nullum usuarium habent , preter carbonagium de lignis mortuis duo capita ad terram habentibus , ita quod pro unaquaque securi , redderent monachis Vallis Lucentis singulis mensis duos denarios de carbonagio . Nec propter hoc usum carbonagii dimittent fratres Vallis lucentis predicta nemora dare vendere rumpere et prateare . Et non quilibet de Seanz habent usuarium predictum , sed tantummodo illi qui de Cerilli sunt nati : Ansaudus , scilicet , prepositus ; et renaldus , filius eius ; Theobaudus Serviens ; Renaudus de Plaisseio ; Christianus Dux ; et Robillardus , frater eius ; Gosbertus de Cheseio ; Herbertus Sarpeta ; Christianus Pertuiset . In huius itaque rei memoriam , presentem cartam annotari fecimus et sigilli nostri impressione muniri . Data per manum Magistri Petri , cancellarii nostri anno incarnati Verbi Mo Co LXXX VIo .
| appellatio interposita ad dominum papam contra vice comitem Iovigniaci | Petrus , Dei gratia Senonensis archiepiscopus , Petrus , Parisiensis , et Guillelmus , Meldensis , episcopi , omnibus presentes litteras inspecturis in Domino salutem . Noverint universi nos litteras abbatis-prioris Sancti Petri de Monte et prioris Sancti Salvatoris Meledensis , iudicum a sede apostolica delegatorum , inspexisse sub hac forma : . . , abbas-prior Sancti Petri de Monte , prior Sancti Salvatoris Meledunensis , omnibus presentes litteras inspecturis salutem . Cum causa verteretur coram nobis , auctoritate domini pape , inter abbatem et conventum Vallis Lucentis , ex una parte , et Nobilem Virum Iohannem , vicecomitem Iovigniaci , ex altera , et idem Iohannis peteret absolvi a sententia , qua dicebat se fuisse innodatum per officialem Senonensem . Post appellationem ad dominum papam legitime interpositam , monachi supradicti contra litteras exceperunt , dicentes quod non valebant , ut pote veritate tacita impetrate , cum enim dictus vicecomes tempore impetrationis litterarum actorum iudicum a sede apostolica delegatorum esset , ex alia causa excommunicatus , ut dicebant , et super hoc non significasset domino pape veritatem , dicebant eas penitus non valere et super hoc petierunt interloquationem . Nos autem , de consilio bonorum , interloquendo diximus quod non obstante hac exceptione , secundum tenorem mandati apostolici ipsum absolvere debebamus . Manachi vero ab hac interloquutoria ad curiam Romanam appellarunt . . . octabas ab Ascensionis Domini appelationis . . . sue terminum prefigentes . Dictus vero Iohannis appellationem huiusmodi ad quindenam Resurrectionis Dominice abbreviavit . Nos autem , ob reverentiam sedis apostolice appellationi huiusmodi duximus deferendum . Actum anno Domini Mo Ducentesimo Quintodecimo , mense Marcio , die veneris ante dominicam qua cantatur Oculi Mei . Quod autem in predictis litteris verbo ad verbum vidimus contineri ad petitionem dictorum monachorum sub sigillis nostris testificamur . Actum anno Gratie Mo CCo XV , marcio die martis post dominicam qua cantatur oculi mei .
| Compositio de decima de Reigni cum Nicholao persona eiusdem ville | Petrus dei gracia senonensis archiepiscopus omnibus presentes litteras inspecturis salutem in Domino . Noverint universi quod cum coram nobis inter venerabilem virum , abbatem , et monachos Vallis Lucentis , ex una parte , et Nicholaum , personam ecclesie de Regniaco , ex alia , fuisset aliquandiu litigatum super tercia parte decime de Regniaco , quam predictus Ni-cholaus ab eisdem abbate et monachis nomine ecclesie sue petebat , tandem composuerunt amicabiliter in hunc modum : quod dictus Nicholaus et successores eius in granchia decimatoria de Regniaco de blado monachorum , dimidium modium frumenti , et dimidium modium ordei , et dimidium avene , percipient annuatim et propter hoc , predictus Nicholaus eisdem abbati et monachis si quid iuris habebat in tercia parte memorate decime , quitavit perpetuo pacifice possidendum , salvo tamen uno modio bladi , videlicet quatuor sextariis frumenti , duobus siliginis et sex ordei . Quod idem Nicholaus in tota decima percipere consueverat et , tam ipse quam ceteri successores eius , sunt in perpetuum in dicta decima nichilominus percepturi , salvo etiam iure utrinque partis novalium futurorum . Nos autem compositionem istam volumus et concedimus et presentis scripti testimonio confirmamus . Datum anno Gratie Mo CCo Nono , mense Decembri .
| De parte decimarum de Rini petita contra Magistrum Odonem | Petrus , Dei gratia Senonensis archiepiscopus , omnibus presentes litteras inspecturis in Domino salutem . Noverint universi quod cum Nicholaus , presbiter de Regniaco , nomine ecclesie sue , peteret a Magistro Odone quandam partem veteris decime site in parrochia de Regniaco , quam idem magister dicebat se iure hereditario possidere , tandem amicabilis compositio intercessit in hunc modum : quod dicta ecclesia de Rigniaco in perpetuum haberet unam medietatem ipsius decime et dictus magister aliam medietatem . Post modum , ipse magister , coram nobis constitutus , partem suam eiusdem decime supradictam in perpetuam elemosinam donavit ecclesie Vallis Lucentis . Nos autem donationem istam gratam et ratam habentes , presentem cartam appositione sigilli nostri fecimus roborari . Actum anno Gratie Mo CCo Duo .
| De XL libris quas Stephanus de Corfrahaut debuit | Omnibus presentes litteras inspecturis , Magister Michael , curie Senonensis officialis , in Domino salutem . Noverint universi quod Stephanus de Corfrahaut miles , in nostra presentia constitutus , fratribus Vallislucentis , pro XL libris Pruvinensium quas ei debebat , sicut est ipse confessus coram nobis , quicquid habet apud Cormonuncla et in appendiciis et pertinentiis suis , exceptis nemoribus , obligavit et concessit tamdiu percipiendum donec eis super eodem debito fuerit plenarie satisfactum . Nec ipse , nec alius pro eo aliquid exinde percipiet donec plenaria fiet eisdem fratribus satisfactio super eo . Promisit etiam facturum fieri a servientibus suis qui recipiunt redditus eiusdem militis de dicto loco , iuramentum fidelitatis quod nichil eorundem redditum celabitur quin reveletur , ita quod pro posse suo reddatur ipsis fratribus donec satisfactionem habuerint de debito supradicto . Et hec hec fiduciavit idem miles se servaturum et debite guarantizaturum eisdem fratribus dicta obligatione durante . Super his autem observandis firmiter et tenendis , Tomas li Grais et Garnerus Ragaut , milites , obligarunt se plegios coram nobis . Actum anno Gratie , Mo CCo Vicesimo Sexto , die Lune post Natalem Domini .
| De pacto de usu Logiarum pastura foreste que dicitur Rabiosa | Galterus , Dei gratia Senonensis archiepiscopus , omnibus presentes litteras inspecturis in Domino salutem . Noverint universi quod fratres ecclesie Vallis Lucentis habent usuagium pasture herbe in foresta nostra que dicitur Rabiosa , tantummodo ad animalia unius grangie , que dicitur Grangia de Logiis , sed non poterunt in ea pascere porcos . In cuius rei memoriam , presentes litteras annotari fecimus et sigilli nostri munimine roborari . Actum apud Vallem Lucentem , anno Gratie Mo CCo Vicesimo Tercio , mense Ianuario .
| De decima de Direio Beati Petri quam Luca de Rigni dedit ecclesie Vallis Lucentis | Robertus , miseratione divina Trecensis ecclesie minister humilis , omnibus presentes litteras inspecturis in Domino salutem . Noverint universi quod , in nostra presentia constituta , Luca de Regniaco spontanea recognovit se in perpetuam elemosinam contulisse ecclesie Vallis Lucentis quandam decimam quam habebat apud Dirreium Sancti Petri . Quam collationem , Iohannes , clericus , filius eius , et Garnerus Chaderuns , miles , de cuius feodo decima predicta movebat , sicut idem miles dicebat , in nostra presentia laudaverunt . In cuius rei testimonium et munimen , presentes litteras sigillo nostro fecimus roborari , salvo in omnibus iure nostro . Actum anno Domini Mo CCo Vicesimo Septimo , mense Marcio .
| Compromissio de querela Huduini et Galteri de Sancto Benedicto | Garnerius , Dei gratia Trecensis episcopus , omnibus presentes litteras inspecturis salutem in vero salutari . Noverit universitas vestra quod cum discordia diu habita fuisset inter fratres ecclesie Vallis Lucentis et Hulduinum de Sancto Benedicto , militem , et et Galterum , filium eius , super quibusdam querelis , tandem ex utraque parte compromissum fuit in Garnerum de Buciaco , et Herbertum de Meriaco , et Iterum de Flaciaco , milites , qui vicini erant , huic negotio terminando . Qui siquidem inquisita diligentius rei veritate , pensatis utriusque partis meritis , in hoc uniformiter convenerunt : quod omnes extremitates nemoris que continebantur circa agriculturas predictorum fratrum per divisionem illius monticuli qui vulgaliter dicitur li Tuers , sicut protenditur a parte Hermenteriarum versus villam que dicitur Planteiz , predictis fratribus libere et absque reclamatione in perpetuum remanerent . Preterea , quia querelas habebant de pasturis , arbitrati sunt predicti milites quia cum antiquitus fuisset villa in loco ubi grangia Hermenteriarum nunc sedet , que vicinis villis de Sancto Benedicto et de Cormononcle in pasturis dicebatur suis vicinitatis gratiam impendisse et ab eisdem accepisse , dictum suum exinde proferentes quia sicut ab antiquo facere consueverant se se possent recipere in pasturis alternatim in posterum , non de iure vel consuetudine , sed de liberalitate et gratia . Quod si nollent , utraque pars a parte alterius abstinebit . De alneto quoque , dictum fuit quod Hilduinus et filius eius investitura remanerent . Fratres autem nichilominus possent alnetum reclamare ubicumque vellent de iure suo experiri . Quod quia predicti milites , Galterus et Hulduinus , Iterus , nobis testificati sunt nos auditis testimonium perhibentes , hoc ipsum ad peticionem fratrum scribi et sigilli nostri fecimus munmunimine confirmari . Actum anno Domini Mo Co Nonagesimo V .
| Gaufridus de Tranquillo quitat hereditatem nan de Villemor | In nomine sancte et individue Trinitatis . Ego Garnerus , dominus Triagnelli , notum facio presentibus et futuris quod Gaufridus , filius Rigaut de Tranquel , et Emelina , uxor eius , a qua procedebat hereditas , in presentia mea laudaverunt Deo et ecclesie Vallislucentis et fratribus in ibi servientibus quicquid ipsi possidebant de hereditate iure Domine nan de Villemor et Petri , filii eius , et Felicitatis , filie eius , que mater predicte Emeline fuit , scilicet quartam partem nemorum et planorum , quorum aliud dicitur Booloit , aliud Iarbeel , aliud Bocies , aliud Brocia . Dederunt insuper predicta ecclesia quicquid habebant in tribus partibus terre que est in Valle Vinart iuxta Boolei . Laudaverunt etiam quicquid predicta ecclesia de utriusque hereditate possidebat . Hoc totum laudavit Felix , filius eorum , quem solum heredem loquentem habebant . Huius rei testes sunt : Garnerius de Tranquoil , frater predicti Gaufridi ; Girardus de Paisi , patruus predicte Emeline . Notifico etiam quod Hulduinus , clericus , filius Aleumi , maioris Marigniaci , vendidit quandam domum que est in foro Marigniaci fratribus predicte ecclesie . Hoc laudaverunt fratres eius , Stephanus maior , et Iohannis , et Petronilla , uxor predicti Stephani . Et ipse Stephanus vendidit quandam plateam que predicti domui adherebat . Hoc laudaverunt fratres eius , Hulduinus et Iohannes , et uxor eius , Petronilla . Huius rei testes sunt : Tebertus , capellanus Domini Garnerii ; Girardus de Paisi ; Gilo , miles Marigniaci . Et ut ratum et inconcussum permaneat , sigilli mei impressione munivi . Actum est hoc Marigniaci , anno incarnati Verbi Mo Co Octogesimo Sexto , quartodecimo kalendas Ianuarii .
| Godinus de Corcellis concessit Bocies et Booloi Vallilucenti | Ego Ansellus , dominus de Triagnel , notum facio , tam presentibus quam futuris , quod Godinus , miles de Corcellis , in presentia mea concessit ecclesie Vallis Lucentis quicquid habebat in Bociis et in Booloi , tam in bosco quam in plano , et iusticiam que ad eum pertinebat , preter usum nemoris quem sibi et hominibus suis retinuit . Et quod inde predicte ecclesie per omnia garantiam ferret et a quibuscumque et ubicumque deberet laudari faceret , in manu mea fiduciavit . Super hoc etiam me responsalem usque ad XL libras constituit . Quod ut ratum permaneat et inconcussum , litteras presentes scribi et sigillo meo roborari feci . Actum anno Domini Mo Co XCo VIIo .
| De tribus partibus terre in Valle Vinart approbatis | In nomine sancte et individue Trinitatis . Ego Garnerius , dominus Triagnelli , notum facio omnibus ad quos littere iste pervenerint quod controversia quedam vertebatur inter Garnerum , et Tierricum , et fratrem eius , et abbatiam Vallis Lucentis super tribus partibus terre que sunt apud Regniacum , in Valle Vinart , in quibus mater eorum , Felicitas , uxor Gaufridi , a qua pendebat hereditas , et Petrus Chauderuns , frater ipsius Felicitatis , terciam partem possidebant quam dederunt in elemosinam abbatie Vallis Lucentis . Predictus vero Garnerus et frater eius hoc se laudasse negaverunt et multas ecclesie molestias intulerunt . Ego vero hoc audiens et ratione et censura ad hoc , coegi eos ut , et ipsi et se , donum hoc laudasse confiterentur et iterum laudarent , et ipsi et Gilo , socer predicti Garneri , se contra omnes adversarios super hoc plenam garantiam cum fidei sacramento delaturos promitterent . Laudaverunt insuper quicquid de hereditate patris et matris eorum hodie predicta possidet ecclesia . Si autem in aliquo defecerint , ego et Garnerus , filius meus , nos adiutorium delaturos abbatie firmiter promittimus . Et ut ratum permaneat , sigilli mei impressione munivi . Actum est hoc anno incarnati Verbi Mo Co Octogesimo VIIIo , sexto nonas Iulii , his testibus : Pontius et Milo , monachi ; Radulphus et Richerus , sacerdotes ; Henricus de Donione et Henricus Rufus , milites .
| Homines de Seant cognoverunt veritatem de usuario nemorum de Cereli | Ego Andreas , dominus de Veneisi , tam presentibus quam futuris notum fieri volo quod homines mei de Seant , scilicet Ansaudus , prepositus ; et Reinaudus , filius eius ; Christianus ; et Robilardus , frater eius ; Theobaudus Serviens ; Reinaudus de Plesseio ; Iosbertus de Chesoi ; Herbertus Sarpeta , in omnibus nemoribus ecclesie Vallis Lucentis que adiacent in finibus grangie de Cereliaco et de Logiis , usuarium se habere asserebant et hac occasione predicte ecclesie multas violentias inferebant et plurima damna iniuste intulerunt . Tandem vero predicti homines , penitentia ducti , recognoverunt apud Veneisi in presentia mea et uxoris mee , Aledis , et filii mei , Gauteri , nullum usuarium in prefatis se habere nemoribus , preter carbonagium de mortuis lignis habentibus duo capita ad terram , ita tamen ut pro una securi , reddent fratribus Vallis Lucentis singulis mensibus duos denarios de carbonagio . Nec propter hoc usum carbonagii dimittent fratres Vallis lucentis predicta nemora dare vendere rumpere et prateare . Sciendum denique est quod quod prenominati homines tantummodo habent usuarium in carbonagio , ceteri homines de Seant nullum omnino . Huius rei testes sunt : Alexander miles , Girardus Montons , Herbertus de Paent , Adam de Suevis , Chanart claviger . Factum est hoc anno incarnati Verbi , Mo Co Octogesimo Sexto .
| De emenda facta pro eo quod iniuste fecuerant in nemoribus de Cereli | Ego , Gaucherii de Ioigniaco , notum fieri volo presentibus et futuris quod cum fratres Vallis Lucentis homines meos de Seanz , videlicet Laurentium Chaperon , Christianum Pertuiset , Guibertum Sutorem , Rainaudum Chaperon , Petrum Barbeguerre et quosdam alios de eadem villa cepissent in nemoribus de Cerelli que sunt ecclesie Vallis Lucentis , secantes ligna et marrenum , ego mandavi dictos homines apud Seant coram me , presentibus dictis fratribus Vallis Lucentis . Auditis igitur utrorumque rationibus et plenius intellectis , recognovi quod dicti homines in nemoribus supradictis iniuste secuerant et statim feci eos abbati qui presens erat emendare forefactum . In cuius rei memoriam , litteras istas scribi et sigilli mei feci appositione roborari . Actum anno Domini Mo CCo Duodecimo .
| Berengarius de Villa mauri approbat elemosinam pratris sui | Ego Henricus , Trecensium comes palatinus , notum facio presentibus et futuris quod quicquid Drogo , pater Berengarii de Villemauro , dedit deo et ecclesie Vallis Lucide in elemosinam , dictus Berengarius , filius suus , dicte ecclesie in perpetuum pacifice possidendum laudavit et concessit , nichil in ea ibidem deinceps reclamaturus . Hoc etiam liberi eius , videlicet Drogo et Godefridus , laudaverunt et concesserunt . Quod ut notum permaneat et ratum teneatur , litteris annotatum sigillo meo confirmavi . Actum Trecis , anno incarnati Verbi M C Octogesimo Octavo . Datum per manum Haici , cancelarii , nota Petri .
| Vicecomes approbat compositionem factam per Garnerium Trecensem episcopum | Reverendo domino et patri suo , Garnerius , Dei gratia Trecensis episcopo , Ioscelinus , vicecomes Iovigniaci salutem et devote dilectionis subiectionem . Noverit excellentia vestra quod pacem et compositionem illam quam de hominibus Regniaci et de domo Vallis Lucentis fecistis et ordinastis , laudo , sicut alii domini quorum dominium ad hoc spectat , in quantum ad meam pertinet personam . Actum Ville Nove , mense Decembri .
| Sententia contra Dominam Ydam de Triagnio de rebus iniuste captis | Magister Philippus , curie Senonensis officialis , omnibus presentes litteras inspecturis in Domino salutem . Noverint universi quod fratres ecclesie Vallis Lucentis contra Nobilem Mulierem Idam , dominam de Triangulo coram nobis proposuerunt iniure quod dicta domina quadrigas cum equis , oves eorum et boves multociens ceperat et iniuste que ipsa recredidit ad mandatum curie Senonensis , et ideo petebant ubi dampna restitui et plegios quitari . Econtra , procurator ipsius domine postmodum proposuit quod , revera , ceperat res dictorum fratrum , sed iuste et in presenti forefacto , quod per testes idoneos obtulit se probaturum . Tandem testibus hinc inde receptis rationibus et allegationibus utriusque partis auditis et plenius intellectis , cum dicta domina non probasset iustam captionem dictarum rerum de prudentum virorum consilio , iudicavimus quod ipsa tenebatur plegios quos receperat pro recreditione dictarum rerum predictis fratribus quitare et eis damna et deperdita resarcire . In cuius rei memoriam et testimonium , presentem cartam fecimus annotari et sigillo curie senonensis roborari . Actum anno Gratie Mo . CCo . Undecimo , in crastino Purificatione Beate Marie .
| Iacobus de Eschegiis quitat controversias de nemoribus | Ego Henricus , Trecensium comes palatinus , notum facio presentibus et futuris quod quicquid Iacobus de Eschegiis fratribus Vallis Lucide in nemore de Eschegiis contradicebat eis liberum dimisit et quittum clamavit , ita quod predictis fratribus ibi ferrum et laterem facere et vendere licebit . Super hoc autem predictus Iacobus erga predictos fratres me plegium constituit et supposuit . Quod ut ratum permaneat , litteris annotatum sigillo meo confirmavi . Actum Sezannie , anno Gratie , Mo Co LXXX Octavo , datum per manum Guidonis , cancelarii .
| Homines Regniaci cognoverunt quod non habebant usum in nemoribus | Adam Heirons et Nicholaus de Chenanvilla , milites et ballivi , universis presentes litteras inspecturis salutem . Universitati vestre notum facimus quod homines de Regniaco , in presentia nostra constituti , recognoverunt se nullum usuarium , nec aliquid iuris habere in nemoribus monachorum de Vallelucente , videlicet in in nemore de Troncheio , nec in nemore de Mane Crose , sive in nemore de Bociis . Et propter recognicionem hominum predictorum et propter privilegia monachorum nobis ostensa , inhibuimus sepedictis hominibus , ne de cetero monachos de loco predicto super predictis nemoribus aliquo modo vexare presumerent . Quam ad peticionem ipsorum hominum , presentes litteras sigillorum nostrorum munimine in testimonio roboravimus . Actum anno Domini , Mo CCo Quintodecimo , mense Ianuarii .
| De teneura Galteri lo Damoisel que in pace possessa fuit aliquando | Adam Heirons , miles domini regis Francorum et ballivus , universis presentes litteras inspecturis salutem et amorem . Noverit dilectio vestra quod contentio erat inter prepositum de Villemauri , ex una parte , et monachos de Valle Lucente , ex altera , super quadam tenetura quam Galterus Damoisias eisdem monachis dederat . Ego vero de contentione inquisivi eosdem monachos predictam tenituram in pace tenuisse . Actum anno Gratia Mo CCo Terciodecimo , mense Iulii .
| Theobaldus Huret approbat vineas et torcularem de Lamis ecclesie Vallis Lucentis | Ego , Erardus de Brena , notum facio omnibus presentes litteras inspecturis quod Theobaldus de Cuicheto , miles , dictus Huret , in in mea presentia constitutus , concessit et laudavit ecclesie Vallis Lucentis vineas cum torculari de Lamis , que sunt de censu suo libere et pacifice possidendas , conditione tali apposita : quod fratres dicte ecclesie reddent eidem Teobaldo censum de vineis et torculari loco et tempore . Quod ut ratum et firmum habeatur , ad peticionem partium , munimine sigilli mei feci roborari . Actum anno Domini Mo CCo Vicesimo Sexto , mense Iunio .
| Godinus miles de Rigni quitat nemus de Boceiis | Magister Iosbertus de Ponte , curie Senonensis officialis , omnibus ad quos littere iste pervenerint in Domino salutem . Universitati vestre notum facimus quod Godinus , miles de Regniaco , coram nobis constitutus , confessus est se monachis Vallis Lucentis in perpetuum quittasse quicquid in nemore de Boceis , quod Tronchetum alio nomine nuncupatur , reclamabat . In cuius rei memoriam , presentes litteras notari fecimus et sigillo Senonensis curie sigillari . Actum anno Gratie Mo CCo VIo , in octavis Beate Marie Magdalene .
| Iohannes dictus Rex dedit domum suam sitam apud Eschegias cum porpriso | Magister Iosbertus de Ponte , Senonensis curie officialis , omnibus presentes litteras inspecturis , in Domino salutem . Noverint universi quod constituti in presentia nostra , Iohannes de Eschegiis , dictus Rex , et Aalesia , uxor eius , dederunt in elemosinam fratribus de Vallelucenti domum suam sitam apud eschegias , cum porprisa eidem domui adiacente , tali tamen condicione : quod dicti Iohannes et Aalesia , uxor eius , eandem domum cum cum tenetura quamdiu vivent tenebunt ; post decessum vero eorum ad fratres prenominatos libere et quiete devolvetur . In cuius rei testimonium , presentem cartam sigillo curie Senonensis fecimus roborari . Actum in crastino Catedre Sancti Petri , anno incarnati Verbi Mo CCo VI .
| Parrochiani de Regni cognoverunt se nil habere in nemus Mordecroise | Magister Iosbertus de Ponte , Senonensis curie officialis , omnibus presentes litteras inspecturis in Domino salutem . Noverint universi quod , litigantibus coram nobis , parrochianis de Regniaco , hominibus domini regis , ex una parte , et monachis de Vallis Lucentis , ex alia , super usuario nemoris quod vocatur Mordecroise , tandem de consensu partium , compromiserunt in Petrum , presbiterum , et Hubertum , prepositum , de Regniaco ratum habituri , fide prestita quicquid ab eisdem arbitris facta legitima inquisitione et veritate cognita plenius compositione vel iudicio , actum esset . Dicti vero arbitri , veritate diligenter inquisita et cognita , dictum suum protulerunt , dicentes dictos homines nichil iuris in memorato nemore possidere , quod etiam per confessionem dictorum parrochianorum didicerunt , recognoscentium se in nemore illo vel usuario nemoris nullam portionem vel iuridationem optinere et quod eosdem monachos super hoc presumptuose et sine ratione impetere et vexare presumpserunt . Quod ratum esse volentes , presentem paginam fecimus adnotari et sigillo curie Senonensis roborari . Actum anno Gratie Mo CCo VIIo , mense Iulio .
| Petrus Tosquinus approbat compositionem inter homines de Regni et Vallem Lucentem | Ego Petrus Tosquinus notum facio , tam futuris quam presentibus , quod duo filii mei , Maherus , videlicet , et Petrus , necnon et Iohannes de Perrucheio gratam habent in omnibus et ratam compositionem et pacem factam per Virum Venerabilem Garnerum , Trecensem episcopum , inter fratres Vallis Lucentis et homines de Regniaco super divisione nemoris de Tronchoi , et de Marne Cruese , et aliis rebus , sicut in autentico prefati Garneri , episcopi , continetur . Hanc etiam compositionem et pacem laudavit Lora , uxor Maheri , Petronilla , uxor Petri , Adelina , uxor Iohannis . Quod ut ratum permaneat et nulla possit malignitate perverti , presentes litteras scribi et sigilli mei impressione muniri faci . Actum anno Domini Mo CCo Sexto .
| Godinus quitat feodum sive non feodum de elemosina Galteri Damiselli . | Ego , Ansellus , dominus Trianguli , notum facio universis kartam istam visuris quod Godinus , miles , vendidit Galtero Damisello de Regiaco viginti solidos et unum bichet avene et quatuor denarios , quos ipse Galterus debebat eidem Godino de censu de terris et possessionibus quas Galterus tenebat de feodo Godini , sicut Godinus dicebat . Et ipse Galterus supradictum censum , scilicet predictos viginti solidos , et bichetum avene , et quatuor denarios emit a Godino tali conditione : quod isdem Godinus quitavit ei censum illum et ecclesie Vallis Lucentis , cui Galterus dedit illum in elemosinam , de assensu et et voluntate ipsius Godini . Et quittavit isdem Godinus ecclesie Vallislucentis feodum terrarum et possessionem memoratarum et quicquid Galterus tenebat de eo , sive de feodo suo esset sive non esset , et concessit eidem ecclesie terras ipsas et possessiones quas Galterus dedit in elemosinam ipsi ecclesie , et censum et feodum , pacifice perpetuo possidendum . Fiduciavit etiam Godinus , me presente , quod ipse portabit inde garantisiam Galtero et ipsi ecclesie contra omnes illos quos debebat . . . . Hec omnia laudaverunt et concesserunt Bancelina , uxor Godini , et liberi eorum . Actum et sigilli mei attestatione munitum anno Domini Mo CCo VIIo .
| Iohannes de Boolio dat quinque solidos annuatim percipendos apud Paleiz | Nos Iohannes , miles de Booliaco , et Beatrisx , uxor eius , notum facimus universis presentes litteras inspecturis quod nos dedimus , pro redemptione animarum nostrarum , in perpetuam elemosinam ecclesie Beate Marie Vallislucentis quinque solidos annui redditus percipiendos singulis annis in redditibus nostris de Paleiz . Quod si supradicti quinque solidi de supradictis redditibus nostris de Paleiz perfici non poterunt , de aliis redditibus nostris perficientur . Hoc laudavi et concessi ego , Beatrix , de qua supradicti redditus de Paleiz movent . Huius rei testes sunt : Felix , presbiter de Lailiaco ; Robertus et Iacobus , monachi ; Garnerus ; Herbertus de Vilerbonex et Henricus de Noes , milites , in quorum presentia suprascripta donatio facta fuit . Quod ut ratum habeatur et firmiter observetur , ego , Iohannes , presentem cartam scribi feci et sigilli mei munimine roborari . Actum anno Gratie , M CCo Nonodecimo , mense Iulio .
| De XL solidis quos Domina Bila de Meri dedit pro pitantia conventus | Omnibus presentes litteras inspecturis , officialis curie Autisiodori , salutem in Domino . Noveritis quod in nostra presentia constitutus , Henricus de Mauriaco , miles , recognovit quod Domina Bila , quondam uxor sua , de consensu et voluntate sua , dederat in perpetuam elemosinam ecclesie Vallis Lucentis , ad pitantiam conventus eiusdem ecclesie , quadraginta solidos Autisiodorenses annui redditus . Quos quadraginta solidos idem miles , coram nobis , assignavit eidem ecclesie Vallis Lucentis super censum de Merriaco Sicco , talimodo : quod fratres Vallis Lucentis singulis annis primo percipiant de eodem censu dictos quadraginta solidos in festo Sancti Remigii , residuum vero eiusdem census percipiant prefatus miles et heredes eius . Hanc autem assignationem Villelmus , filius eiusdem militis , coram nobis , laudavit et approbavit . In cuius rei memoriam et facti confirmationem , presentibus litteris sigillum curie Autisiodorum , ad petitionem predictorum Henrici et filius eius , fecimus apponi . Actum anno Gratie , Mo CCo Vicesimo Quarto , mense Februario .
| Galterus domicellus quitat possessiones suas ecclesie Vallis Lucentis | Magister Iosbertus de Ponte , Senonensis curie officialis , omnibus presentes litteras inspecturis salutem in Domino . Constituti in presentia nostra , Gauterus Domicellus et Emengardis , uxor eius , omnes possessiones suas quittaverunt monasterio Vallis Lucentis et in perpetuam elemosinam donaverunt , tali conditione expressa et concessa : quod in vita sua fructus inde percipiant quamdiu erunt in seculo . Sed post eiusdem Gauteri decessum et dicte uxoris eius obitum , omnes eorum possessiones , tam in terris quam in pratis et mobilibus , ad dictum monasterium libere devolvetur . Et si interim sua dimiserint , dictum monasterium tenebitur eis necessariis omnibus provideri . Hanc etiam elemosinam Odo Magnus et Umbertus , frater suus , dicte Ermengardis nepotes , coram nobis laudaverunt . Et sicut ex quorundam testimoniis didicimus , omnes filii et filie dicti Odonis laudaverunt . Et Felicius , filius defuncti Giraudi et nepos dicte Emengardis , et omnes eius filii et filie , prefatam elemosinam concesserunt libere et laudaverunt . Actum anno Gratie Mo CCo VI . Datum per manum notarii , secunda feria post festum Beati Nicholai .
| Hubertus Magnus de Regni dat duos solidos census et minellum avene | Magister Philippus , curie Senonensis officialis , omnibus presentes litteras inspecturis in Domino salutem . Noverint universi quod Hubertus Magnus de Regniaco , in nostra presentia constitutus , recognovit se dedisse ecclesie Vallislucentis in perpetuam elemosinam unum minellum avene annuatim reddendum in festo Sancte Crucis in Septembri et decem denarios censuales quos singulis annis ipse percipierit in predicta villa , videlicet in domibus Iohannis Sarraceni , et Iaqueti Carum Tempus , et Domine Lucie , et in terris Petri Brutim , et Gaufridi Groslet , annuatim reddendos ad predictum festum Sancte Crucis in Septembri . Preterea , dictus Hubertus , pro duabus domibus cum appendiciis suis et duabus ochiis terre , quas ipse in memorata villa de allodio tenebat , et quam de dicta ecclesia nomine census tenere volebat , assignavit eidem ecclesie quatuordecim denarios censuales singulis annis reddendos ad dictum festum Sancte Crucis in Septembri . Quod autem audivimus et coram nobis recognitum est , ad preces dicti Huberti sine preiudicio alterius , sub sigillo curie Senonensis testificamur . Actum anno Gratie Mo CCo Decimo , mense Novembri .
| Hubertus Magnus dedit IX denarios et quatuor boisellos avene | Magister Philippus curie senonensis officialis omnibus presentes litteras inspecturis in Domino salutem . Noverint universi quod constitutus in presentia nostra Odo , dictus mag-nus , recognovit se novem denarios et quatuor boisellos avene censuales quos apud Regniacum annuatim percipiebat , videlicet tres denarios et unum boissellum avene in masura in qua sedet granchia Lucie , relicte Bartolomei ; in masura Huberti , prepositi , sita super fontem , unum denarium et unum buissellum avene ; in masura Iaqueti sita iuxta eandem masuram Huberti , unum denarium et unum boissellum avene ; in masura Sarrazini eidem masure Iaqueti contigua , unum denarium et unum boissellum avene ; in prato relicte Ioberti Belvere sito ante molendinum , duos denarios et in terra Petri Brotin sita ad crucem , unum denarium , ecclesie Vallislucentis in elemosinam perpetuam contulisse . Quod autem coram nobis recognitum est , ad petitionem partium sine preiudicio alterius , sub sigillo curie Senonensis testificamur . Actum anno Gratie Mo CCo Terciodecimo , mense Iulio .
| Iohannes vicecomes laudavit et concessit dimidium modium bladi | Omnibus presentes litteras inspecturis , Magister Michael , curie senonensis officialis , in Domino salutem . Noverint universi quod Iohannes , vicecomes Regniaci , et Iaquinus , filius suus , in nostra presentia , et Adelina , eiusdem Iohannis , vicecomitis , et Eustachia , ipsius Iaquini , uxores , in presentia decani Riparie , quem ad hoc misimus audiendum constituti , laudaverunt et concesserunt dimidium modium bladi annui redditus quem defuncta Iuliana , quondam filia dicti vicecomitis , dicitur dedisse in perpetuam elemosinam fratribus Vallis Lucentis , annis singulis percipiendum in molendino de Molinundis . Actum anno Gratie Mo CCo Vicesimo Quarto , mense Novembri .
| Philippus de Flaci dedit duos sextarios bladi : tres minas frumenti et I ordei | Magister Philippus , curie Senonensis officialis , omnibus presentes litteras inspecturis , in Domino salutem . Noverint universi quod , constituti in presentia nostra , Phylippus de Flaciaco , miles , et Eremburgis , uxor eius , recognoverunt se duos sextarios bladi , videlicet tres minas frumenti et unam minam ordei sive siliginis , quas in terragio ecclesie Vallis Lucentis de Flaciaco annuatim percipiebant , eidem ecclesie in elemosinam perpetuam contulisse . Actum anno Gratie Mo CCo terciodecimo , mense Iulio .
| Bancelina relicta Godini de Corcellis dedit messiriam de Coloors in elemosinam | Omnibus presentes litteras inspecturis , Magister Hugo , officialis Senonensis , in Domino salutem . Noverint universi quod Bancelina , relicta Godini de Corcellis , militis , in presentia nostra constituta , recognovit se fratribus Vallis Lucentis messeriam suam de Colatoriis in perpetuam elemosinam donavisse , et laudavisse eisdem fratribus donationem quam dictus Godinus fecit eis , pro ut continebatur in litteris defuncti Anselli , quondam domini Trianguli . Que autem audivimus et recognitum fuit coram nobis , ad petitionem partium sine preiudicio alterius , sub sigillo Senonensis curie testificamur . Actum anno Mo CCo Octavodecimo , mense Ianuario .
| Elemosina Milonis presbiteri de Regni de terris a se acquisitis | Omnibus presentes litteras inspecturis , . . , officialis curie Senonensis archidiaconi , in Domino salutem . Noverint universi quod , in nostra presentia constitutus , Milo de Regniaco , presbiter , pro remedio anime sue , in perpetuam elemosinam dedit et concessit fratribus Vallis Lucentis terras in parrochia de Regni sitas quas se emisse dicebat a Nobili Viro Iohanne , vicecomite de Regni ; Terrico , milite ; Brocardo , capellano eiusdem ville ; Gaufrido et Benedicto , prepositis ; Martino Eve ; Roberto de Nantreio et Mineto , parrochianis de Regni , de assensu parrochianorum de Regni , dicte ecclesie , pro undecim libris Pruvinensibus ad reparationem eiusdem ecclesie , terram , videlicet , sitam apud Gravon , aliam vero peciam terre sitam iuxta terras Terrici , militis , et aliam in Brocheriis , et aliam in Cormorino , et alteram in Loisio , et alteram subter vineam decani . Quam venditionem dice-bat prefatus presbiter iamdictum vicecomitem et omnes alios iam nominatos laudasse et concessisse et etiam promisisse se super venditione illa dicto presbitero erga omnes garantiam debitam portaturos . Voluit tamen dictus presbiter ut prefatas terras dum viveret possideret , ita quod sepedictis fratribus viginti solidos annuatim persolvere teneretur . Dedit etiam presbiter memoratus fratribus sepedictis sex libras Pruvinenses annui redditus in aliis terris quas habet apud Rigneium , videlicet in terra que dicitur Campus Lamberti , et in terra quam emerat a Garnero , et in terra quam emerat a filio Iohannis , dicti Regis , et in terra que dicitur de Ardilleria , et in prato de vado , et in duabus petiis terre quas emit a filia defuncti Ansaudi , et in omni terra et tenetura quam emit in parrochia de Evrolis , singulis annis post mortem ipsius presbiteri percipiendas , ita tamen quod , si heredes presbiteri memorati dictas sex libras eisdem fratribus , pro ut superius expressum est , annuatim solvere noluerint , vel in aliquo anno in solutione dicte pecunie defecerint , dicti fratres omnes terras illas , tanquam suas , excolere valeant et eas in perpetuum quiete et pacifice possidere . Preterea , quecumque acquisierit sepedictus presbiter , tam mobilia quam immobilia , memoratis fratribus dedit et concessit post decessum ipsius libere occupanda et in perpetuum pacifice possidenda . Quod ut ratum et firmum permaneat , ad petitionem partium sine preiudicio alterius , presentem cartam conscribi fecimus et sigillo curie archidiaconi Senonensis communiri . Actum anno Gratie Mo CCo Vicesimo Secundo , mense Augusto .
| Hubertus de Regni dedit terram et pratum sita prope domum leprosorum | Magister Philippus , curie Senonensis officialis , omnibus ad quos littere iste pervenerint in Domino salutem . Noverint universi quod Hubertus de Regniaco , in curia Senonense constitutus , recognovit se quandam terram et quoddam pratum sita iuxta domum leprosorum eiusdem ville monachis de Vallelucentiin perpetuam elemosinam donavisse . Dicti autem monachi post donum istud dederunt eidem Huberto et heredibus suis teneturas illas ad censum duodecim denariorum singulis annis , predictis monachis reddendorum ad festum Sancte Crucis in Septembri . Gaufridus , vero , filius predicti Huberti , qui presens erat , laudavit hoc et concessit . Quod autem a partibus audivimus , ad peticionem eorum sine preiudicio alterius , sub sigillo curie Senonensis testificamur . Actum anno Domini M . CC . Decimo .
| Petrus et Maria dederunt pratum et censum apud Rigni | Omnibus presentes litteras inspecturis , officialis curie Senonensis , in Domino salutem . Noverint universi quod Petrus de Reniaco lo Ferrum et Maria , uxor sua , in nostra presentia constituti , quandam peciam prati apud Reniacum sitam et duos solidos Priuniensium censuales sitos in parrochia Reniaci super masuras de capite ipsius Marie et sex denarios Pruvinensium censuales super quandam domum apud ipsam villam sitam , quam domum tenent ab abbate et conventu Vallis Lucentis , dederunt in perpetuam elemosinam ecclesie Vallis Lucentis , fiduciantes quod , per se vel per alios , nullam in posterum super his questionem movebunt . Fiduciavit etiam mulier supradicta quod hoc faciebat spontanea non coacta . Quod autem audivimus et recognitum fuit coram nobis , ad petitionem partium sine preiudicio alterius , sub sigillo Senonensis curie testificamur . Actum anno Gratie Mo CCo Vicesimo Tercio , crastino Cathedre Sancti Petri .
| Approbat Thomas elemosinam Milonis presbiteri de Regni avunculi sui | Omnibus presentes litteras inspecturis , Magister Mychael , curie Senonensis officialis , in Domino salutem . Noverint universi quod Thomas , nepos defuncti Milonis de Regniaco , presbiteri , coram nobis constitutus , omnia bona predicti Milonis et quicquid ipse habebat in eis quittavit in perpetuum , fide prestita corporali de non reclamando , per se vel per alios , ecclesie Vallis Lucentis , volens , laudans et approbans legatum quod dictus Milo fecerat ecclesie Vallis Lucentis supradicte . Actum anno Gratie Mo CCo Vicesimo Octavo , sabbato post octabas Apostolorum Petri et Pauli .